**Dilemă**

*Mariana Tasente*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Penelopă așteptându-l pe Ulise

în mijlocul mării

țesea trăgând vatalele cu

puterea visului la pătrat

dar pânza i se destrăma

(nu avea o Ană ca jertfă

între firele destinului?)

Sau...

ea a fost cândva o Ană

delicată, diafană

cu ochii căprui

un picuț verzui

priviri pline de stele

rătăcite prin zăbrele

mersul legănat

poate cam săltat

visele mănunchi

căzute-n genunchi

sufletul plăpând

chircit într-un gând

zâmbetu-i o rară floare

aducea raze de soare

aruncate curcubeu

peste-o inimă de leu.